Mjeztym hižo dźesać lět zaruča Šunowčanka Erika Maywaldowa dźěćom a młodostnym z Konjec a Šunowa kreatiwnu zaběru. Spočatnje bě to stajnje na adwentnym zarjadowanju w towarstwowym domje, hdźež móžachu dźěći z wot njeje wobstaranym materialom paslić dariki a hodownu pychu.
Konjecy (aha/SN). Mjeztym so wona hižo wjacore lěta tež wo to stara, zo runočasnje, hdyž młodźina w Šunowje meju mjeta, mejemjetanje tež w Konjecach dostojnje woswjeća. Z dalšimi přewza zamołwitosć, zo su při tym dźěći w pyšnych narodnych drastach, lětsa bě jich samo 14 porow. Zo maja čłonojo Domowinskeje skupiny na swojej adwentničce rjany program, nazwučuje z pomocu dalšich z dźěćimi dźiwadłowu hru. Lětsa je předwidźane, wšě dźěći, kotrež zamóža instrument hrać, do wotměnjaweho hudźbneho programa zapřijeć. Za wšo to a druhe dźěła je wužiwała swoje priwatne rumnosće.
szl_Latn szl_Latn